Комплекс дакументаў перыяда ВКЛ і РП прадстаўляюць пергаментныя граматы XIV–XVII ст., напісаныя на старабеларускай, старапольскай і лацінскай мовах. Граматы, якія захоўваюцца ў архіве, – дарчыя вялікіх князёў літоўскіх і каралёў польскіх, а таксама дакументы дыпламатычнага і ўнутрыдзяржаўнага значэння. Самы старэйшы з іх –пацвярджальны прывілей князёў Фёдара і Канстанціна Карыятавічаў пану Грыньку на горад Сакалец за верную службу ад 20 чэрвеня 1391.